Vandag se sportnuusLenize Potgieter en Lefébre Rademan in aksie teen Malawi. Foto: Twitter. Netbal: Die Proteas het die eerste wedstryd van die reeks met 65 – 25 gewen nadat hulle teen rustyd reeds met 31 – 9 voorgeloop het. Shadine van der Merwe en Bongi Msomi was veral op hul stukke, terwyl Lenize Potgieter en Lefébre Rademan se akkuraatheid in die doelsirkel die besoekers op die telbord seergemaak het. “Dit is ’n wonderlike begin tot die reeks en ons sterk eerste kwart het vir my die geleentheid gegee om vir die hele span speelkans te gee. As afrigter is ek baie gelukkig met die talent en diepte waarmee ek kan werk,” het Badenhorst gesê. Die twee spanne meet weer vanaand om 19:00 kragte. Die aksie word regstreeks op SuperSport uitgesaai. Krieket: Aaron Finch en David Warner het sterk begin en hulle het 156 lopies om die eerste paaltjie aangeteken voordat Mohammed Shami vir Warner (69) uitgehaal het. Die Aussies het tans 169/1 op die telbord met Finch (81) en Steve Smith (4) voor die paaltjies. Die aksie in die eerste T20-wedstryd op Nuweland begin om 18:00. Rugby: Willem Alberts sal die wedstryd op slot vir die Johannesburgers begin.